Anna Seghers

D'Anna Seghers, gebuer den 19. November 1900 zu Mainz, a gestuerwen den 1. Juni 1983 zu Ost-Berlin, mam richtegen Numm Netty Radványi, gebuer Reiling, war eng däitsch Schrëftstellerin.

Wéinst hire jiddeschen Originnen an hirem Engagement an der KPD ass si 1933, nodeems d'Nationalsozialisten an Däitschland un d'Muecht komm waren an hir Bicher verbueden a verbrannt haten, mat hirer Famill iwwer d'Schwäiz a Frankräich geflücht, a vun do, wéi d'Nazien 1940 a Frankräich agefall sinn, iwwer d'Martinique an New-York a Mexiko emigréiert. Nom Krich ass si an d'DDR wunne gaangen, wou si bis zu hirem Doud gelieft huet.

Hir éischt Erzielunge sinn am Stil vun der Neuen Sachlichkeit geschriwwen, wärend dem Krich huet si zu den Auteure vun der Exilliteratur gehéiert. Si war ë. a. Mataarbechterin vun enger Exilliteratur-Zäitschrëft an huet Exilanten-Zerkelen opgeriicht. Aus där Zäit sinn zwee mat vun hire bekanntste Wierker, Transit an Das siebte Kreuz erauskomm.

An der DDR huet si am sozialistesch-realistesche Stil geschriwwen, war an der Staatspartei, der Sozialistischen Einheitspartei Deutschlands, an huet an hire Wierker de Stalin verherrlecht (woufir s'e Gielchen, de Stalin-Friddenspräis, krut. Si hat och offiziell Funktiounen an der DDR, a war ë. a. Presidentin vum Schrëftstellerverband vun do.

Si huet nach am héijen Alter geschriwwen.

 Wierker 
1925 - Jans muß sterben 
1928 - Aufstand der Fischer von St. Barbara 
1930 - Auf dem Wege zur amerikanischen Botschaft und andere Erzählungen 
1932 - Die Gefährten 
1933 - Der Kopflohn 
1935 - Der Weg durch den Februar 
1937 - Die Rettung 
1940 - Die schönsten Sagen vom Räuber Woynok. Sagen von Artemis 
1942 - Das siebte Kreuz 
1943 - Der Ausflug der toten Mädchen 
1944 - Transit 
1948 - Sowjetmenschen. Lebensbeschreibungen nach ihren Berichten 
1949 - Die Toten bleiben jung 
1949 - Die Hochzeit von Haiti 
1950 - Die Linie 
1950 - Der Kesselflicker 
1951 - Crisanta 
1951 - Die Kinder 
1952 - Der Mann und sein Name 
1953 - Der Bienenstock 
1958 - Brot und Salz 
1959 - Die Entscheidung 
1961 - Das Licht auf dem Galgen 
1963 - Über Tolstoi. Über Dostojewski 
1965 - Die Kraft der Schwachen 
1967 - Das wirkliche Blau. Eine Geschichte aus Mexiko 
1968 - Das Vertrauen 
1969 - Glauben an Irdisches 
1970 - Briefe an Leser 
1970 - Über Kunstwerk und Wirklichkeit 
1971 - Überfahrt. Eine Liebesgeschichte 
1977 - Steinzeit. Wiederbegegnung 
1980 - Drei Frauen aus Haiti 
1990 - Der gerechte Richter (1957 geschriwwen, konnt awer eréischt 1990 publizéiert ginn)

Si krut eng sëllege Präisser an Auszeechnungen, déi meescht aus der DDR, ma och z. B. schonn 1947Vrun der Grënnung vun der DDR de Georg-Büchner-Präis.

 Um Spaweck 

Kategorie:Gebuer 1900
Kategorie:Gestuerwen 1983
Kategorie:Däitsch Auteuren
Kategorie:Däitschsproocheg Auteuren
Kategorie:Exilliteratur
Kategorie:Georg-Büchner-Präis